ΚΑΝΟΝΙΣΜΟΣ (ΕΟΚ) αριθ. 2137/92 ΤΟΥ ΣΥΜΒΟΥΛΙΟΥ της 23ης Ιουλίου 1992 για την κοινοτική κλίμακα ταξινόμησης των σφαγίων προβατοειδών και την κοινοτική τυποποιημένη ποιότητα των νωπών ή διατηρημένων με απλή ψύξη σφαγίων προβατοειδών και για την παράταση του κανονισμού (ΕΟΚ) αριθ. 338/91

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3013/89 του Συμβουλίου της 26ης Σεπτεμβρίου 1989 για την κοινή οργάνωση αγορών στον τομέα του προβείου και αιγείου κρέατος (1), και ιδίως το άρθρο 4 παράγραφος 2,

την πρόταση της Επιτροπής,

Εκτιμώντας:

ότι είναι αναγκαία πρότυπα κατάταξης των σφαγίων προκειμένου να βελτιωθεί η διαφάνεια της αγοράς στον τομέα αυτό-

ότι η κατάταξη πρέπει να πραγματοποιείται με βάση τη διάπλαση και την κατάσταση παχύνσεως- ότι ο συνδυασμός των εν λόγω δύο κριτηρίων παρέχει τη δυνατότητα κατάταξης σε κατηγορίες των σφαγίων προβατοειδών- ότι θα πρέπει να είναι δυνατόν να αναγνωρίζονται τα σφάγια που έχουν καταταγεί σε κατηγορίες-

ότι, εντούτοις, είναι δυνατόν να χρησιμοποιηθούν για την ταξινόμηση των σφάγιων αμνών βάρους μικρότερου των 13 χιλιογράμμων άλλα κριτήρια και ειδικότερα το βάρος, το χρώμα του κρέατος και το στρώμα του λίπους- ότι θα πρέπει τα κράτη μέλη που επιθυμούν να εφαρμόζουν τα εν λόγω κριτήρια να ενημερώνουν σχετικά την Επιτροπή και τα λοιπά κράτη μέλη-

ότι για να διασφαλισθεί η ενιαία εφαρμογή του παρόντος κανονισμού σε ολόκληρη την Κοινότητα, θα πρέπει να προβλεφθούν επιτόπιοι έλεγχοι διεξαγόμενοι από μία ομάδα κοινοτικού ελέγχου-

ότι ο κανονισμός (ΕΟΚ) αριθ. 338/91 του Συμβουλίου της 5ης Φεβρουαρίου 1991 για τον καθορισμό της κοινοτικής τυποποιημένης ποιότητας των νωπών ή διατηρημένων με απλή ψύξη σφαγίων προβατοειδών (2), εφαρμόζεται για τις περιόδους εμπορίας 1991 και 1992 εν αναμονή του καθορισμού των κοινοτικών προτύπων κατάταξης των σφαγίων-

ότι δεν είναι σκόπιμο επί του παρόντος να καθοριστούν οι εν λόγω κανόνες- ότι είναι προτιμότερο να αποκτηθεί πρώτα μία κάποια εμπειρία, για μια επαρκή χρονικά περίοδο, όσον αφορά την εφαρμογή της κλίμακας ταξινόμησης, όπως αυτή προβλέπεται στον παρόντα κανονισμό- ότι θα πρέπει κατά συνέπεια, να παραταθεί για μια περίοδο εμπορίας η εφαρμογή του κανονισμού (ΕΟΚ) αριθ. 338/91 εκτός από το μέτρο που προβλέπεται στο άρθρο 7 του κανονισμού (ΕΟΚ) αριθ. 3013/89, η εφαρμογή του οποίου θα πρέπει να παραταθεί μέχρι τις 30 Ιουνίου 1994-

ότι φαίνεται σκόπιμο να καθοριστεί ως στόχος η υποχρεωτική εφαρμογή της κλίμακας ταξινόμησης μετά από μία επαρκώς αντιπροσωπευτική μεταβατική περίοδο σε όλα τα σφαγεία που είναι εγκεκριμένα για το ενδοκοινοτικό εμπόριο- ότι, ωστόσο, για λόγους ορθής διοικητικής διαχείρισης, αυτή η υποχρεωτική εφαρμογή δεν θα είναι δυνατόν να αφορά τα μικρά σφαγεία που ευρίσκονται σε περιοχές όπου η επίπτωση της ποσότητας σφαγέντων ζώων στα σφαγεία αυτά επί της τιμής αγοράς είναι αμελητέα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός ρυθμίζει τις διατάξεις που αφορούν την κοινοτική κλίμακα ταξινόμησης των σφαγίων προβατοειδών.

Άρθρο 2

Για την ταξινόμηση των σφαγίων, γίνεται αναφορά στις ακόλουθες παρουσιάσεις:

α) σφάγιο: το ολόκληρο σώμα του σφαγμένου ζώου όπως τούτο εμφανίζεται μετά την αφαίμαξη, την απεντέρωση και την εκδορά, το οποίο παρουσιάζεται χωρίς το κεφάλι (που κόβεται στο ύψος της ατλαντοϊνιακής αρθρώσεως), τα πόδια (που κόβονται στο ύψος της καρπο-μετακαρπίου ή ταρσο-μεταταρσίου αρθρώσεως), την ουρά (που κόβεται μεταξύ του έκτου και του έβδομου ουραίου σπονδύλου), το μαστό, τα γεννητικά όργανα, το συκώτι και τα εντόσθια. Το σφάγιο περιέχει τα νεφρά και νεφρικό λίπος-

β) μισό σφάγιο: το τμήμα το οποίο προκύπτει από τον τεμαχισμό του σφαγίου σύμφωνα προς τη συμμετρική τομή που διέρχεται δια μέσου κάθε αυχενικού, νωτιαίου και οσφυικού σπονδύλου και του ιερού οστού και δια μέσου του στέρνου και της ισχυο-ηβικής συμφύσεως.

Εντούτοις, επιτρέπεται στα κράτη μέλη, να διέχονται διαφορετικές παρουσιάσεις όταν δεν χρησιμοποιείται η εν λόγω παρουσίαση αναφοράς. Στις περιπτώσεις αυτές, οι προσαρμογές που είναι αναγκαίες για τη μετάβαση από τις παρουσιάσεις αυτές στην παρουσίαση αναφοράς καθορίζονται με τη διαδικασία του άρθρου 30 του κανονισμού (ΕΟΚ) αριθ. 3013/89.

Άρθρο 3

1. Τα σφάγια προβατοειδών κατατάσσονται στις ακόλουθες κατηγορίες:

- σφάγια προβατοειδών ηλικίας κάτω των δώδεκα μηνών,

- σφάγια άλλων προβατοειδών.

2. Η ταξινόμηση των σφαγίων προβατοειδών πραγματοποιείται με διαδοχική εκτίμηση:

α) της διάπλασης-

β) της κατάστασης πάχυνσης,

όπως ορίζονται στα παραρτήματα Ι και ΙΙ, αντίστοιχα.

Τα κράτη μέλη μπορούν να χρησιμοποιούν προαιρετικά την κατηγορία διαπλάσεως που ορίζεται στο παράρτημα Ι με το γράμμα "S" προκειμένου να λαμβάνουν υπόψη την ύπαρξη μιας ανώτερης κατηγορίας διάπλασης "ευρύπυλος τύπος". Τα κράτη μέλη που επιθυμούν να κάνουν χρήση της δυνατότητας αυτής, ενημερώνουν σχετικά την Επιτροπή και τα λοιπά κράτη μέλη.

Ωστόσο, για τους αμνούς με βάρος σφάγιου μικρότερο των 13 χιλιογράμμων στα κράτη μέλη να κάνουν χρήση των ακολούθων κριτηρίων ταξινόμησης:

α) βάρος του σφαγίου-

β) χρώμα του κρέατος-

γ) κατάσταση παχύνσεως,

όπως ορίζεται στο παράρτημα ΙΙΙ. Τα κράτη μέλη που προτίθενται να κάνουν χρήση αυτής της δυνατότητας ενημερώνουν σχετικά την Επιτροπή και τα λοιπά κράτη μέλη πριν από τις 5 Απριλίου 1993.

3. Επιτρέπεται στα κράτη μέλη να προβαίνουν σε υποδιαίρεση των κατηγοριών που προβλέπονται στα παραρτήματα Ι και ΙΙ, με ανώτατο όριο τρεις υποδιαιρέσεις.

Άρθρο 4

1. Τα σφάγια ή τα μισά σφάγια ταξινομούνται όσο το δυνατόν ταχύτερα μετά τη σφαγή, η δε ταξινόμηση αυτή διενεργείται στο ίδιο το σφαγείο.

2. Τα ταξινομούμενα σφάγια και μισά σφάγια φέρουν αναγνωριστικά σημεία.

3. Οι λεπτομέρειες εφαρμογής του παρόντος άρθρου θεσπίζονται, το αργότερο μέχρι τις 31 Δεκεμβρίου 1992, με τη διαδικασία που προβλέπεται στο άρθρο 30 του κανονισμού (ΕΟΚ) αριθ. 3013/89.

Άρθρο 5

Διεξάγονται επιτόπιοι έλεγχοι, σε συνεργασία με τις αρμόδιες εθνικές αρχές, από μία ομάδα κοινοτικού ελέγχου που απαρτίζεται από πραγματογνώμονες της Επιτροπής και πραγματογνώμονες που ορίζονται από τα κράτη μέλη. Η ομάδα αυτή υποβάλλει, στην Επιτροπή και τα λοιπά κράτη μέλη, έκθεση σχετικά με τους διεξαχθέντες ελέγχους.

Τα τυχόν αναγκαία μέτρα προκειμένου να διασφαλίζεται ότι η ταξινόμηση πραγματοποιείται με ομοιόμορφο τρόπο λαμβάνονται με τη διαδικασία που προβλέπεται στο άρθρο 30 του κανονισμού (ΕΟΚ) αριθ. 3013/89.

Οι έλεγχοι διεξάγονται για λογαριασμό της Κοινότητας η οποία αναλαμβάνει τα σχετικά έξοδα.

Οι λεπομέρειες εφαρμογής του παρόντος άρθρου θεσπίζονται με τη διαδικασία που προβλέπεται στο άρθρο 30 του κανονισμού (ΕΟΚ) αριθ. 3013/89.

Άρθρο 6

Οι συμπληρωματικές διατάξεις για τον καθορισμό των κατηγοριών διάπλασης, κατάστασης παχύνσεως, βάρους του σφαγίου και χρώματος του κρέατος θεσπίζονται με τη διαδικασία που προβλέπεται στο άρθρο 30 του κανονισμού (ΕΟΚ) αριθ. 3013/89 το αργότερο μέχρι τις 31 Δεκεμβρίου 1992.

Άρθρο 7

1. Από τις 5 Απριλίου 1993 και μέχρι να θεσπιστεί νέος ορισμός της τυποποιημένης ποιότητας, τα κράτη μέλη κοινοποιούν κάθε εβδομάδα στην Επιτροπή τις τιμές της αγοράς που διαπιστώνονται για τις διάφορες κατηγορίες της κλίμακας ταξινόμησης.

2. Οι λεπτομέρειες εφαρμογής του παρόντος άρθρου, και ιδίως η συχνότητα και η έκταση των τιμών που διαπιστώνονται, καθορίζονται με τη διαδικασία που προβλέπεται στο άρθρο 30 του κανονισμού (ΕΟΚ) αριθ. 3013/89.

3. Τα στοιχεία που κοινοποιούν στην Επιτροπή τα κράτη μέλη πρέπει να χρησιμοποιούνται για την εκτόνηση της έκθεσης και της πρότασης που προβλέπονται στο άρθρο 8 παράγραφος 2.

Άρθρο 8

1. Στο άρθρο 2 του κανονισμού (ΕΟΚ) αριθ. 338/91, το δεύτερο εδάφιο αντικαθίσταται από το ακόλουθο κείμενο:

"Εφαρμόζεται για τη διάρκεια των περιόδων εμπορίας 1991, 1992 και 1993. Ωστόσο, εξακολουθεί να εφαρμόζεται μέχρι τις 30 Ιουνίου 1994 για την θέση σε εφαρμογή του μέτρου που προβλέπεται στο άρθρο 7 του κανονισμού (ΕΟΚ) αριθ. 3013/89."

2. Το αργότερο στις 31 Μαρτίου 1994, η Επιτροπή υποβάλλει στο Συμβούλιο έκθεση, συνοδευόμενη από πρόταση για τον ορισμό της τυποποιημένης ποιότητας, επί της οποίας το Συμβούλιο πρέπει να αποφανθεί με ειδική πλειοψηφία και η οποία πρέπει να αρχίσει να ισχύει την 1η Ιουλίου 1994 και να εφαρμοσθεί για ολόκληρη την περίοδο εμπορίας 1994 για τον υπολογισμό της πριμοδότησης ανά προβατίνα.

Άρθρο 9

Στις 31 Δεκεμβρίου 1995 το αργότερο, η Επιτροπή υποβάλλει στο Συμβούλιο έκθεση όσον αφορά την εφαρμογή του παρόντος κανονισμού.

Με την επιφύλαξη των συμπερασμάτων της έκθεσης αυτής, το Συμβούλιο θέτει ως στόχο την υποχρεωτική εφαρμογή της κοινοτικής κλίμακας σε όλα τα σφαγεία που είναι εγκεκριμένα για το ενδοκοινοτικό εμπόριο ει δυνατόν για την περίοδο εμπορίας 1996 και οπωσδήποτε την 1η Ιανουαρίου 1997 με την επιφύλαξη της δυνατότητας εξαίρεσης των μικρών σφαγίων που ευρίσκονται σε περιοχές όπου η επίπτωση της ποσότητας των σφαγέντων ζώων σε αυτά τα σφαγεία επί της τιμής της αγοράς είναι αμελητέα.

Άρθρο 10

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Ιουλίου 1992. Για το Συμβούλιο

Ο Πρόεδρος

John COPE

(1) ΕΕ αριθ. L 289 της 7. 10. 1989, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1741/91 (ΕΕ αριθ. L 163 της 13. 6. 1991, σ. 41). (2) ΕΕ αριθ. L 41 της 14. 2. 1991, σ. 1.

ΠΑΡΑΡΤΗΜΑ Ι

ΔΙΑΠΛΑΣΗ

Ανάπτυξη των πλαγίων όψεων του σφαγίου, και ιδίως των σημαντικότερων μερών αυτού (οπίσθιο τεταρτημόριο, πλάτη, ωμοπλάτη)

Κατηγορία διάπλασης Περιγραφή S

ανώτερη Όλες οι πλάγιες όψεις πολύ κυρτές- εξαιρετική μυική ανάπτυξη με διπλό μυικό όγκο "ευρύπυγα" Ε

εξαιρετική Όλες οι πλάγιες όψεις κυρτές έως πολύ εξαιρετική κυρτές- εξαιρετική μυική ανάπτυξη U

πολύ καλύ Πλάγιες όψεις κυρτές στο σύνολό τους- πολύ καλύ μυική ανάπτυξη R

καλή Πλάγιες όψεις ευθύγραμμες στο σύνολό τους- καλή μυική ανάπτυξη Ο

αρκετά καλή Πλάγιες όψεις ευθύγραμμες έως κοίλες- μέση μυική ανάπτυξη P

μέτρια Όλες οι πλάγιες όψεις κοίλες έως πολύ κοίλες- περιορισμένη μυική ανάπτυξη

ΠΑΡΑΡΤΗΜΑ ΙΙ

ΚΑΤΑΣΤΑΣΗ ΠΑΧΥΝΣΕΩΣ

Ποσότητα του λίπους στο εξωτερικό του σφαγίου και στην εσωτερική όψη της θωρακικής κοιλότητας

Κατηγορία καταστάσεως παχύνσεως Περιγραφή 1

πολύ μικρή Στρώμα λίπους ανύπαρκτο έως πολύ λεπτό 2

μικρή Ελαφρό στρώμα λίπους, μύες σχεδόν παντού εμφανείς 3

μέση Μύες, εξαιρέσει του οπίσθιου τεταρτημορίου και της ωμοπλάτης, σχεδόν παντού καλυμμένοι από λίπος- μικρά αποθέματα λίπους στο εσωτερικό της θωρακικής κοιλότητος 4

μεγάλη Μύες καλυμμένοι από λίπος, αλλά ακόμη μερικώς ορατοί στο ύψος του οπίσθιου τεταρτημορίου και της ωμοπλάτης- μερικά εμφανή αποθέματα λίπους στο εσωτερικό της θωρακικής κοιλότητος 5

πολύ μεγάλη Το σφάγιο καλύπτεται από παχύ στρώμα λίπους- σημαντικά αποθέματα λίπους στο εσωτερικό της θωρακικής κοιλότητος

ΠΑΡΑΡΤΗΜΑ ΙΙΙ

Ταξινόμηση των σφαγίων σύμφωνα με το άρθρο 3 παράγραφος 3 τρίτο εδάφιο

Κατηγορία Α Β Γ Βάρος 7 kg 7,1 - 10 kg 10,1 - 13 kg Ποιότητα Πρώτη Δεύτερη Πρώτη Δεύτερη Πρώτη Δεύτερη Χρώμα του κρέατος

Κατάσταση πάχυνσης (*) Ανοιχτό

ρόδινο

(1) (2) Διαφορετικό χρώμα ή κατάσταση πάχυνσης Ανοιχτό

ρόδινο

(1) (2) Διαφορετικό χρώμα ή κατάσταση πάχυνσης Ανοιχτό

ρόδινο

(2) (3) Διαφορετικό χρώμα ή κατάσταση πάχυνσης

(*) Όπως ορίζεται στο παράρτημα ΙΙ.